นิกเกอิปิดเช้าบวก 89.62 จุด จับตาตัวเลขจ้างงานสหรัฐ
นิกเกอิปิดเช้าบวก 89.62 จุด จับตาตัวเลขจ้างงานสหรัฐ
6 พ.ย. 2558

ดัชนีนิกเกอิตลาดหุ้นโตเกียวปิดภาคเช้าปรับตัวขึ้นในวันนี้ โดยดัชนีนิกเกอิปิดภาคเช้าบวก 89.62 จุด หรือ 0.47% แตะที่ 19,206.03 จุดเพราะได้แรงหนุนจากการพุ่งขึ้นของหุ้นกลุ่มส่งออก หลังจากเงินเยนอ่อนค่าลงเมื่อเทียบกับดอลลาร์สหรัฐ อย่างไรก็ตาม ดัชนีนิกเกอิปรับตัวขึ้นในกรอบที่จำกัด เนื่องจากนักลงทุนระมัดระวังการซื้อขายก่อนที่ทางการสหรัฐจะเปิดเผยตัวเลขจ้างงานนอกภาคเกษตรเดือนต.ค.ในคืนนี้ตามเวลาไทย
ดัชนีนิกเกอิปรับตัวขึ้นตั้งแต่ตลาดเปิดทำการ เพราะได้แรงหนุนจากมุมมองที่ว่า การอ่อนค่าของเงินเยนจะช่วยกระตุ้นรายได้ของบริษัทที่ส่งออกสินค้าไปยังต่างประเทศ
อย่างไรก็ตาม แรงบวกได้ถูกจำกัดลงเนื่องจากนักลงทุนระมัดระวังการซื้อขายก่อนที่กระทรวงแรงงานสหรัฐจะเปิดเผยตัวเลขจ้างงานนอกภาคเกษตรเดือนต.ค.ในคืนนี้ตามเวลาไทย
หุ้นโตโยต้า มอเตอร์ ปิดภาคเช้าเกือบทรงตัว หลังจากบริษํทเปิดเผยกำไรสุทธิในช่วงเดือนเม.ย.-ก.ย. เพิ่มขึ้น 11.6% เมื่อเทียบรายปี และประกาศแผนซื้อคืนหุ้น แต่บริษัทได้ปรับลดคาดการยอดขายทั่วโลกในรอบปีที่สิ้นสุดเดือนมี.ค.ปีหน้า
               